
	讜讘谞讘讬讗 砖诇砖讛. 讜注讻砖讬讜 讗讬谉 讗谞讜 诪拽专讬谉 诇诪转讜专讙诪谉 讗驻讬诇讜 讘谞讘讬讗 讗诇讗 驻住讜拽 讗讞讚 砖诇讗 讬讘讗 诇讟注讜转 专拽 讘转讞讬诇转 讛讛驻讟专讛 讗谞讜 诪拽专讬谉 讙' 诇诪转讜专讙诪谉 诇讛讜讚讬注 讻讬 讻谉 讛讚讬谉 讗讬诇讗 讚讞讬讬砖讬谞谉 砖讬讟注讛: 讜讗诐 讛讬讜 砖诇砖转谉 砖诇 砖诇砖 驻专砖讬讜转 拽讜专讬谉 讗讞讚 讗讞讚. 拽砖讬讗 注诇 诪讛 砖讗谞讜 诪转专讙诪讬谉 讜讬讗诪专 讬讛讜砖注 讗诇 讛注诐 讛转拽讚砖讜 (讬讛讜砖注 讙) 讜讬砖 砖诐 讙' 驻住讜拽讬诐 注讚 讘注转 讛讛讬讗 讜诪拽专讬谉 讗讜转谉 诇诪转专讙诐 砖诇砖转谉 讘讬讞讚 讜讗注''驻 砖讬砖 驻专砖讛 讘住讜祝 砖谞讬 驻住讜拽讬诐 讜讛讗 砖讗谞讜 诪转专讙诪讬谉 讛驻讟专讜转 砖诇 驻住讞 讜注爪专转 讟驻讬 诪砖讗专 讬''讟 诇驻讬 砖讛谉 诪讚讘专讜转 讘谞住 讛讬讜诐 讻讚讬 诇驻专住诐 讛谞住 讜讻谉 讘诪转谉 转讜专讛 讻讚讬 诇驻专住诐 讛谞住: 讗讘诇 讗讬谞讜 驻讜专住 注诇 砖诪注. 讜讗驻讬诇讜 诇专讘讬 讬讛讜讚讛 讚诪讻砖讬专 诇讬讛 讘诪讙讬诇讛 诇注讬诇 (讚祝 讬讟:) 讛讻讗 诪讜讚讛 砖诇讗 讬讜爪讬讗 讗讞专讬诐 讬讚讬 讞讜讘转谉 讘讚讘专 砖讘拽讚讜砖讛 诪砖讜诐 讚讘拽讟谉 讗讬讻讗 讘' 讚专讘谞谉 讻讚驻专讬砖讬转 诇注讬诇 诇专讘谞谉 讚专讘讬 讬讛讜讚讛 讗讘诇 讘诪讙讬诇讛 讬砖 诇讛拽诇 诇驻讬 砖讟祝 讜谞砖讬诐 讛讬讜 讘住驻拽 讚诇讛专讜讙 讜诇讛砖诪讬讚 诇驻讬讻讱 注砖讗讜 专讘讬 讬讛讜讚讛 讻讙讚讜诇: 驻讜讞讞. 注专讜诐 讜讬讞祝 驻''讛 诪转专讙诪讬谞谉 注专讟讬诇讗讬 讜驻讞讬 讜诇讬转讗 讚驻讞讬 讛讜讗 转专讙讜诐 砖诇 注专讜诐 讜讻谉 驻讬专砖 专讘 讗诇驻住 讚驻讞讬 讝讛讜 讗讜转讜 砖诇讘讜砖 讘讙讚讬诐 拽专讜注讬谉 讜讛讻讬 谞诪讬 诪砖诪注 驻专拽 拽诪讗 讚诪住' 拽讬讚讜砖讬谉: 讜讗讬谞讜 注讜讘专 诇驻谞讬 讛转讬讘讛. 拽砖讛 诪讗讬 讗讬专讬讗 拽讟谉 讗驻讬诇讜 讙讚讜诇 谞诪讬 讗讬谞讜 注讜讘专 诇驻谞讬 讛转讬讘讛 讗讗''讻 谞转诪诇讗 讝拽谞讜 讻讚转谞讬讗 住讜祝 驻''拽 讚讞讜诇讬谉 (讚祝 讻讚: 讜砖诐) 谞转诪诇讗 讝拽谞讜 专讗讜讬 诇注砖讜转 砖诇讬讞 爪讘讜专 讜诇讬专讚 诇驻谞讬 讛转讬讘讛 讗讘诇 讘注谞讬谉 讗讞专 诇讗 讜讬''诇 讚讛转诐 诪讬讬专讬 讘转注谞讬转 爪讘讜专 讻讚转谞谉 讘转注谞讬转 (讚祝 讟讝.) 讚讗讬谉 诪讜专讬讚讬谉 诇驻谞讬 讛转讬讘讛 讗诇讗 讝拽谉 讜专讙讬诇 (. 讜诪讬 砖谞转诪诇讗 讝拽谞讜) 讜诪讬 砖讟驻讜诇讜 诪专讜讘讛 讜讛讗 讚拽转谞讬 讛转诐 讙讘讬 谞转诪诇讗 讝拽谞讜 专讗讜讬 诇注砖讜转 砖''抓 讛讬讬谞讜 诇讛讬讜转 砖''抓 讘拽讘讬注讜转 讗讘诇 讘讗拽专讗讬 讘注诇诪讗 讬讻讜诇 诇讛讬讜转 诪砖讛讘讬讗 讘' 砖注专讜转 讜诇讗 讻诪讜 砖驻讬专砖 专砖''讬 砖诐 讚驻讬专砖 讚诪讬讬专讬 诇转拽讬注转 砖讜驻专 讜诇讛诪谞讜转 驻专谞住 注诇 讛爪讘讜专 讜诇讛诇拽讜转 讜诇谞讚讜转: 讜讗讬谉 谞讜砖讗 讻驻讬讜. 诪砖诪注 讛讗 讗诐 讛讘讬讗 讘' 砖注专讜转 讬砖讗 讻驻讬讜 讜拽砖讛 讚讛讗 住讜祝 驻''拽 讚讞讜诇讬谉 (讚祝 讻讚: 讜砖诐) 讗诪专 讚讗讬谉 谞讜砖讗 讗转 讻驻讬讜 注讚 砖讬转诪诇讗 讝拽谞讜 讜注讜讚 拽砖讛 讚诪砖诪注 住讜祝 驻专拽 诇讜诇讘 讛讙讝讜诇 (住讜讻讛 讚祝 诪讘.) 拽讟谉 讛讬讜讚注 诇讬砖讗 讗转 讻驻讬讜 讞讜诇拽讬谉 诇讜 转专讜诪讛 讘讙讜专谉 讜讗驻讬诇讜 拽讟谉 诪诪砖 讜讬''诇 讚讛讛讬讗 讚诇讜诇讘 讛讙讝讜诇 诪讬讬专讬 注诐 讻讛谞讬诐 讙讚讜诇讬诐 诇诇诪讜讚 讜诇讛转讞谞讱 讜讛讗 讚驻住诇讬谞谉 讛讻讗 拽讟谉 诪讬讬专讬 讘砖讗讬谉 讙讚讜诇讬诐 注诪讜 讜讛讛讬讗 讚讞讜诇讬谉 讚讘注讬 诪诇讜讬 讝拽谉 诪讬讬专讬 诇讬砖讗 讻驻讬讜 转讚讬专 讘拽讘讬注讜转 讗讘诇 讘讗拽专讗讬 讘注诇诪讗 讬讻讜诇 讛讜讗 诇讬砖讗 讻驻讬讜 讗注''驻 砖诇讗 谞转诪诇讗 讝拽谞讜 讻讚讬 诇讗讞讝讜拽讬 谞驻砖讬讛 讘讻讛谞讬: (讜注''注 转讜住' 讬讘诪讜转 爪讟: 讚''讛 讜讗诇讜): 诪讬 砖诇讗 专讗讛 诪讗讜专讜转 诇讗 讬驻专讜住 注诇 砖诪注. 拽砖讛 讚讛讗 专讘讬 讬讛讜讚讛 讛讜讗 讚讗诪专 驻专拽 讛讞讜讘诇 (讘''拽 讚祝 驻讝. 讜砖诐) 住讜诪讗 驻讟讜专 诪讻诇 讛诪爪讜转 讜讗''讻 讗讬 讗讬讬专讬 讛讻讗 讘住讜诪讗 讗驻讬诇讜 专讗讛 诪讗讜专讜转 讜谞住转诐 谞诪讬 讜诪驻专砖 讘讬专讜砖诇诪讬 讚诇讗 诪讬讬专讬 讘住讜诪讗 诪诪砖 讗诇讗 诪讬讬专讬 砖讛讜讗 讘讘讬转 讗驻诇 讜注讜讚 讬''诇 讚诪讬讬专讬 砖驻讬专 讘住讜诪讗 讜讛讗 讚驻讟专讬谞谉 讛转诐 住讜诪讗 讛讬讬谞讜 诪谉 讛转讜专讛 讗讘诇 诪讚专讘谞谉 诪讬讛讗 讞讬讬讘 讜讗驻讬诇讜 谞住转诪讗 诪砖谞讜诇讚 诪''诪 讞讬讬讘 讛讜讗 诪讚专讘谞谉 砖诇讗 讬讛讗 讻谞讻专讬 讜诇讗 讬讛讗 谞讜讛讙 讘讜 讚转 讬讛讜讚讬 讻诇诇 讚诇讗 讚诪讬 诇谞砖讬诐 讚驻讟讜专讬诐 诪诪爪讜转 注砖讛 砖讛讝诪谉 讙专诪讗 讗驻讬诇讜 诪讗讜转谉 砖讗讬谞谉 讗诇讗 诪讚专讘谞谉 砖讛专讬 讘谞专 讞谞讜讻讛 讜讘讗专讘注 讻讜住讜转 讜讘诪拽专讗 诪讙讬诇讛 讚诇讗 讛讜讜 讗诇讗 诪讚专讘谞谉 诇讗 诪讞讬讬讘讬 讗诇讗 诇驻讬 砖讛谉 讛讬讜 讘讗讜转讜 讛谞住 讛转诐 讛讬讬谞讜 讟注诪讗 砖讗驻讬诇讜 谞驻讟讜专 讗讜转谉 诪讻诇 诪爪讜转 注砖讛 砖讛讝诪谉 讙专诪讗 诪''诪 注讚讬讬谉 讬砖 诇讛谉 诪爪讜转 专讘讜转 讗讘诇 住讜诪讗 讗诐 谞驻讟讜专 讗讜转讜 诪讻诇 诪爪讜转 讗驻讬' 诪讗讜转谉 砖讗讬谞谉 讗诇讗 诪讚专讘谞谉 讗''讻 讬讛讗 讞砖讜讘 讻谞讻专讬 讜讗注''讙 讚驻讬专砖' 诇注讬诇 讚拽讟谉 讚讗讬转 转专讬 诪讚专讘谞谉 砖讛讜讗 拽讟谉 讜驻专讬住转 砖诪注 讚诇讗 讛讜讬 讗诇讗 诪讚专讘谞谉 讗讬谉 讬讻讜诇 诇讛讜爪讬讗 讗讞专讬诐 讙讚讜诇讬诐 讚诇讬讻讗 讗诇讗 讞讚 讚专讘谞谉 驻专讬住转 砖诪注 讗驻''讛 住讜诪讗 砖讬砖 讘讜 转专讬 诪讚专讘谞谉 讬讜爪讬讗 砖驻讬专 讛讗讞专讬诐 讚讻讬讜谉 砖讛讜讗 讙讚讜诇 讜讘专 讚注转 注讚讬祝 讟驻讬 诪拽讟谉: [讜注''注 转讜住' 注讬专讜讘讬谉 爪讜. 讚''讛 讚讬诇诪讗 讜讻讜' 讜转讜住' 诇注讬诇 讬讟: 讚''讛 讜专''讬 诪讻砖讬专]





专讘讬谞讜 讞谞谞讗诇

讛拽讜专讗 讘转讜专讛 诇讗 讬驻讞讜转 诇讜 诪讙' 驻住讜拽讬诐 讻谞讙讚 转讜专讛 谞讘讬讗讬诐 讜讻转讜讘讬诐 讜诇讗 讬拽专讗 诇转讜专讙诪谉 讘转讜专讛 讬讜转专 诪驻住讜拽 讗讞讚 讜讘谞讘讬讗 讙' 讜讗诐 讛讬讜 砖诇砖转谉 讙' 驻专砖讬讜转 讻讙讜谉 讻讬 讻讛 讗诪专 讛' 讞谞诐 谞诪讻专转诐 讻讬 讻讛 讗诪专 讛' 诪爪专讬诐 讬专讚 注诪讬 讘专讗砖讜谞讛 讜注转讛 诪讛 诇讬 驻讛 讻讙讜谉 讗诇讜 拽讜专讬谉 讗' 讗'.



诪讚诇讙讬谉 讘转讜专讛 讘注谞讬谉 讗讞讚 讻讙讜谉 讗讞专讬 诪讜转 讜讗讱 讘注砖讜专 讗注"驻 砖讛谉 诪专讜讞拽讬谉 讝讛 诪讝讛 讻讬讜谉 砖讛谉 注谞讬谉 讗讞讚 诪讚诇讙讬谉 讜讘谞讘讬讗 诪讚诇讙讬谉 讗驻讬诇讜 讘讘' 注谞讬讬谞讜转. 讜讻讗谉 讜讻讗谉 讻讚讬 砖诇讗 讬驻住讬拽 讛诪转讜专讙诪谉. 驻讬' 诪砖注讛 砖讬驻住讬拽 注讚 砖讬讻专讜讱 讛住驻专 讜讬讙讬注 诇诪拽讜诐 砖专讜爪讛 诇拽专讜转 砖讬注讜专 砖讬砖诇讬诐 讛诪转专讙诐 讛驻住讜拽 砖诪转专讙诐 诇讗 讬讜转专.



讜讗讬谉 诪讚诇讙讬谉 诪谞讘讬讗 诇谞讘讬讗 讻讙讜谉 诪讬砖注讬讛 诇讬专诪讬讛 讜讻讬讜爪讗 讘讜 讜讘谞讘讬讗 砖诇 讬"讘 讜讛讜讗 住驻专 转专讬 注砖专 诪讚诇讙讬谉 诪谞讘讬讗 诇谞讘讬讗 讜讘诇讘讚 砖诇讗 讬讚诇讙 诪住讜祝 讛住驻专 诇转讞诇转讜 砖讛讜讗 诇诪驻专注.



讛诪驻讟讬专 讘谞讘讬讗 讛讜讗 驻讜专住 讗转 砖诪注 讜讛讜讗 注讜讘专 诇驻谞讬 讛转讬讘讛 讜讗诐 讛讜讗 讻讛谉 讛讜讗 谞讜砖讗 讗转 讻驻讬讜.



诪"讟. 专讘 驻驻讗 讗诪专 诪砖讜诐 讻讘讜讚. 专讘讗 讘专 砖讬诪讬 讗' 诪砖讜诐 讗讬谞爪讜讬讬 讻诇讜诪专 讞讬讬砖讬谞谉 讚诇诪讗 讗转讜 诇诪讬诪专 讗谞讬 诪驻讟讬专 讜讝讛 驻讜专住 注诇 砖诪注. 讜讻讬 讝讛 讙讚讜诇 诪诪谞讬 诇讬拽讞 砖讻专. 讛诇讻讱 讛转拽讬谞讜 诇讛讬讜转 讛诪驻讟讬专 驻讜专住 注诇 砖诪注 注讜讘专 诇驻谞讬 讛转讬讘讛 讻讜'. 讜讗讬谉 注讜砖讬谉 讘讞谞诐 讗诇讗 诪砖讜诐 讻讘讜讚. 讗讘诇 诇讗 诪讬谞爪讜 讗诇讗 讘诪拽讜诐 砖讛驻讜专住 注诇 砖诪注 讛注讜讘专 诇驻谞讬 讛转讬讘讛 谞讜讟诇 砖讻专 讜讗诐 讛讬讛 讛诪驻讟讬专 拽讟谉 砖讗讬谞讜 专讗讜讬 诇注讘讜专 诇驻谞讬 讛转讬讘讛 讜诇讗 诇驻专讜住 注诇 砖诪注 讗讘讬讜 讗讜 专讘讜 注讜讘专讬谉 注诇 讬讚讜 讚讗讬 诇讗讜 讛讻讬 讗转讬 专讘讜 诇讗讬谞爪讜讬讬. 拽讟谉 拽讜专讗 讘转讜专讛 讜诪转专讙诐. 驻讜讞讞 驻讜专住 注诇 砖诪注 砖讬拽专讗 讬讜爪专 讗讜专 砖转讬诐 诇驻谞讬 讛转讬讘讛 诇讛转驻诇诇 讬"讞 讘专讻讜转 讘爪讘讜专 讜讗讬谞讜 谞讜砖讗 讗转 讻驻讬讜 诪砖讜诐 讻讘讜讚 爪讘讜专 驻讬' 驻讜讞讞 诇讘讜砖 讘讙讚 拽专讜注 讜讗讬谉 讘讘讙讚讬讜 讘转讬 讬讚讬诐 讗诇讗 讬讚讬讜 讻诪讜 注专讜诪讜转 讻诪讛 讚诪转专讙诪讬谞谉 (讘讬砖注讬讛讜 讻壮:讙壮) 讻诪讛 讚诪讛诇讱 注讘讚讬 讬砖注讬讛讜 驻讞讞 讜讬讞祝 转诇转 砖谞讬谉:





专砖讘"讗

诪转谞讬': 拽讟谉 拽讜专讗 讘转讜专讛  讜诪转专讙诐. 驻讬专讜砖 讚拽讟谉 注讜诇讛 讛讜讗 诇诪谞讬谉 砖讘注讛 讻讚讗讬转讗 讘讙诪专讗 (诇注讬诇 诪讙讬诇讛 讻讙, 讗).



讗讘诇 讗讬谉 驻讜专住 注诇 砖诪注. 讚讻讬讜谉 讚讗讬讻讗 讚讘专 砖讘拽讚讜砖讛 讗讬谞讜  讘讚讬谉 砖讬讜爪讬讗 讘讜 讗转 讛专讘讬诐 讬讚讬 讞讜讘转谉. 讜讗注"讙 讚讛讙讬注 诇讞讬谞讜讱 讜驻专讬住转 砖诪注 讗讬谞讛  讗诇讗 诪讚专讘谞谉, 讗驻讬诇讜 讛讻讬 讙讚讜诇 诪讬讞讬讬讘 诪诪砖 诪讚专讘谞谉 讜讗讬讛讜 诇讗 诪讬讞讬讬讘 讘讬讛 讗诇讗  诪砖讜诐 讞讬谞讜讱 讘注诇诪讗, 讜讻讚讻转讬讘谞讗 诇注讬诇 (诪讙讬诇讛 讬讟, 讘 讚"讛 讛讗) 讙讘讬 专讘讬 讬讛讜讚讛 诪转讬专  讘拽讟谉, 讜讗驻讬诇讜 专讘讬 讬讛讜讚讛 诪讜讚讛 讘讛讗 讜讻讚讻转讬讘谞讗 诇注讬诇 (砖诐) 讚诇讗 驻诇讬讙 讗诇讗  讘诪讙讬诇讛 讛讜讗讬诇 讜讗祝 讛诐 讛讬讜 讘讗讜转讜 住驻拽 砖诇 诇讛专讜讙 讜诇讗讘讚.



讜讗讬谞讜 注讜讘专 诇驻谞讬 讛转讬讘讛. 转讬诪讛 讚讛讻讗 诪砖诪注 讚讚讜拽讗 拽讟谉 讛讗 讙讚讜诇 砖讛讘讬讗 砖转讬 砖注专讜转  注讜讘专, 讜讗讬诇讜 讘驻专拽 拽诪讗 讚讞讜诇讬谉 讘住讜驻讜 (讻讚, 讘) 转谞讬讗 谞转诪诇讗 讝拽谞讜 专讗讜讬 诇讬注砖讜转  砖诇讬讞 爪讘讜专 讜诇讬专讚 诇驻谞讬 讛转讬讘讛 讜诇讬砖讗 讗转 讻驻讬讜, 讗诇诪讗 注讚 砖讬转诪诇讗 讝拽谞讜 诇讗. 讜讬砖  诇讜诪专 讚讛转诐 诇讬注砖讜转 砖诇讬讞 爪讘讜专 拽讘讜注 讜诇讬专讚 诇驻谞讬 讛转讬讘讛 转讚讬专, 讛讗 讘讗拽专讗讬  讜诇注转讬诐 讻诇 砖讛讘讬讗 砖转讬 砖注专讜转 诪讜转专.
讜诇注谞讬谉 驻讜专住 讗转 (砖诪注) [讻驻讬讜] 谞诪讬 讗讬讻讗  诇诪讬讚拽 讚讛讻讗 诪砖诪注 砖讗讬诇讜 讛讘讬讗 砖转讬 砖注专讜转 诪讜转专 讜讛转诐 转谞讬讗 注讚 砖讬转诪诇讗 讝拽谞讜.  讜注讜讚 拽砖讬讗 讚讘住讜讻讛 驻专拽 诇讜诇讘 讛讙讝讜诇 讘住讜驻讜 (诪讘, 讗) 转谞讬讗 拽讟谉 讛讬讜讚注 诇驻专讜砖  讻驻讬讜 讞讜诇拽讬谉 诇讜 转专讜诪讛 讘讘讬转 讛讙专谞讜转. 讜讗讬讻讗 诇诪讬诪专 讚讛讛讬讗 讚诇讜诇讘 讛讙讝讜诇 诇讬砖讗  讗转 讻驻讬讜 注诐 讗讞讬讜 讛讻讛谞讬诐 讛讙讚讜诇讬诐 诇讛转讞谞讱 讘注诇诪讗 讗讘诇 诇讗 讬砖讗 讘驻谞讬 注爪诪讜 讻诇诇,  讜讻注谞讬谉 砖讗诪专讜 讘注专讻讬谉 讘驻专拽 砖谞讬 (讬讙, 讘) 讙讘讬 砖讬专 讚拽讗诪专 讛转诐 专讘讬 讗诇讬注讝专 讘谉  讬注拽讘 砖讗讬谉 讛拽讟谞讬诐 注讜诇讬谉 诪诪谞讬谉 讛诪砖讜专专讬诐 讜诇讗 注讜诇讬谉 诇讚讜讻谉 讗诇讗 专讗砖讬讛诐 讘讬谉  专讙诇讬 讛诇讜讬诐, 讜讛讛讬讗 讚驻专拽 拽诪讗 讚讞讜诇讬谉 讘谞讜砖讗 讗转 讻驻讬讜 讘驻谞讬 注爪诪讜 讜讘拽讘讜注, 讜讛讗  讚讛讻讗 诇讬砖讗 讗转 讻驻讬讜 讘驻谞讬 注爪诪讜 讘讗拽专讗讬 讘注诇诪讗, 讜讛诇讻讱 讻诇 砖诇讗 讛讘讬讗 砖转讬 砖注专讜转  讘驻谞讬 注爪诪讜 诇讗, 讛讗 讛讘讬讗 砖转讬 砖注专讜转 谞讜砖讗 讗驻讬诇讜 讘驻谞讬 注爪诪讜 诇注转讬诐 讜讘讗拽专讗讬.
讜专砖"讬 讝"诇 驻讬专砖 砖诐 讘驻专拽 诇讜诇讘 讛讙讝讜诇 讚诇讗讜 讘拽讟谉 诪诪砖 诪讬讬专讬 讛转诐, 讗诇讗  讛讻讬 拽讗诪专 拽讟谉 讛讬讜讚注 诇驻专讜砖 讗转 讻驻讬讜 讻诇讜诪专 砖讗讬谉 讬讜讚注讬谉 讘讜 讗诐 讛讙讚讬诇 注讚讬讬谉  讗诐 诇讗讜 讗驻讬诇讜 讛讻讬 讻讬讜谉 砖讛讜讗 谞讜砖讗 讗转 讻驻讬讜 讘讬讚讜注 砖讛讘讬讗 砖转讬 砖注专讜转 砖讗讬诇讜诇讬  讻谉 诇讗 讛讬讛 谞讜砖讗 讗转 讻驻讬讜 讜讛诇讻讱 讞讜诇拽讬谉 诇讜 转专讜诪讛 讘讘讬转 讛讙专谞讜转. 讜讗讬谞讜 诪讞讜讜专,  讚讻诇 讛讛讬讗 讘专讬讬转讗 讚诇讜诇讘 讛讙讝讜诇 讘拽讟谉 诪诪砖 诪讬讬专讬.



专讘讬 讬讛讜讚讛 讗讜诪专  讻诇 砖诇讗 专讗讛 诪讗讜专讜转 诪讬诪讬讜 讗讬谞讜 驻讜专砖 注诇 砖诪注. 转讬诪讛 讚讛讻讗 诪砖诪注 讚讚讜拽讗  讘砖诇讗 专讗讛 诪讗讜专讜转 诪讬诪讬讜 讗讘诇 驻拽讞 讜谞住转诪讗 驻讜专住 诇驻讬 砖讻讘专 谞讛谞讛, 讜诇讗 诪砖诪注 讛讻讬  讘讘讘讗 拽诪讗 讘驻专拽 讛讞讜讘诇 (讘讘讗 拽诪讗 驻讝, 讗 注讬"砖) 讚专讘讬 讬讛讜讚讛 住讜诪讗 诪讬驻讟专 驻讟专 诇讬讛 诪讻诇  诪爪讜转 讛讗诪讜专讜转 讘转讜专讛 讜专讘  砖砖转 讚讗诪专 诪讗谉 讚讗诪专 诇讬 讛诇讻讛 讻专讘讬 讬讛讜讚讛  讚讗诪专 住讜诪讗 驻讟讜专 诪讻诇 诪爪讜转 讛讗诪讜专讜转 讘转讜专讛 注讘讬讚谞讗 讬讜诪讗 讟讘讗 诇专讘谞谉 讚讗谞讗  注讘讬讚谞讗 讜诇讗 诪讬驻拽讬讚谞讗 讜讗讬讛讜 驻拽讞 讛讬讛 讜谞住转诪讗. 讜讘讬专讜砖诇诪讬 (驻"讚 讛"讝 注讬"砖)  讚讬讬拽讬 注诇讛 讚讛讗 讚讛讻讗 讜驻讬专砖讜讛 讚诇讗讜 讘住讜诪讗 诪诪砖 讛讬讗 诪转谞讬转讗 讗诇讗 讘砖注诪讚 讘讘讬转  讗驻诇 讻诇 讬诪讬讜. 讜讘转讜住驻讜转 讚讞讜 讚诇讗 诪砖诪注 讛讻讬谉 讘讙诪专讗, 诪讚诪讬讬转讬 注诇讛 (诇拽诪谉 注诪讜讚  讘) 讛讛讬讗 讚专讘讬 讬讜住讬 讚讗诪专 驻注诐 讗讞转 诪爪讗转讬 住讜诪讗 讗讞讚 讘讗讬砖讜谉 诇讬诇讛 讜讗驻诇讛 讜讗讘讜拽讛  讘讬讚讜, 讚讗诇诪讗 诪转谞讬转讬谉 讘住讜诪讗 诪诪砖 拽讗 诪讬讬专讬. 诪讬讛讜 谞专讗讛 讚诇讗讜 拽讜砖讬讗 讛讬讗 讻诇 讻讱  讚讚讜讙诪讗 谞拽讟讛, 讻诇讜诪专 砖讛住讜诪讗 讗讜 讛砖专讜讬 讘讗驻讬诇讛 谞讛谞讛 讛讜讗 诪谉 讛诪讗讜专讜转 砖诪砖转诪专讬谉  讛谉 注诇 讬讚讬 讛诪讗讜专讜转 讜诪砖诪砖讬谉 讗讜转谉 注诇 讬讚讬讛诐 讻讛讛讜讗 住讜诪讗. 讗讘诇 讘转讜住驻讜转 转讬专爪讜  讚专讘讬 讬讛讜讚讛 讜讚讗讬 诪讚讗讜专讬讬转讗 驻讟专 讻诇 住讜诪讗 诪讻诇 讛诪爪讜转 讛讗诪讜专讜转 讘转讜专讛 讗讘诇  诪讚专讘谞谉 诪讞讬讬讘, 讜讻讬 诪讞讬讬讘 讛谞讬 诪讬诇讬 讘驻拽讞 讜谞住转诪讗 诇驻讬 砖讻讘专 讛讬讛 讘专 讞讬讜讘讗  讜讗驻讬诇讜 谞住转诪讗 讘注讜讚讜 拽讟谉 诪讻诇 诪拽讜诐 专讗讜讬 讛讬讛 诇讘讗 诇讻诇诇 诪爪讜转 讗讘诇 讘住讜诪讗 诪谉  讛讘讟谉 驻讟讜专 诇讙诪专讬. 讜讟注诪讗 讚诪讞讬讬讘 诇讬讛 专讘讬 讬讛讜讚讛 诪讚专讘谞谉 讜诇讗 驻讟专 诇讬讛 诇讙诪专讬  讻谞砖讬诐 砖驻讟讜专讜转 诪讻诇 诪爪讜转 注砖讛 砖讛讝诪谉 讙专诪讗 讜讗驻讬诇讜 诪讚专讘谞谉, 讚诇讗 讚诪讬, 讚谞砖讬诐  讗注"驻 砖驻讟讜专讜转 诪诪爪讜转 注砖讛 砖讛讝诪谉 讙专诪讗 讞讬讜讘讬 诪讞讬讬讘讬 讘讻诇 砖讗专 讛诪爪讜转 讗讘诇 住讜诪讗  讗讬诇讜 讗转讛 驻讜讟专讜 诪讛讻诇 讛讜讛 诇讬讛 讻讙讜讬. 讜讛谞讬 诪讬诇讬 讘砖专讗讛 诪转讞讬诇转讜 讜谞转讞讬讬讘  讘诪爪讜转 讜讗"谞 讗驻讬诇讜 谞住转诪讗 拽讜讚诐 砖讛讙讚讬诇 讻讚讗诪专谉, 讗讘诇 讘砖诇讗 专讗讛 诪讗讜专讜转 讻诇诇  驻讟讜专 诇讙诪专讬 诇讚讘专讬 专"讬.





专讬讟讘"讗

讜讛讗 讚讗诪专讬' 讗诐 讛讬讜 砖诇砖转谉 讙' 驻专砖讬讜' 讻讙讜谉 讻讬 讻讛 讗诪专 讛' 讜讻讜' 讘专讜讘 讛住驻专讬诐 讘讻诇 讗' 诪讛诐 驻专砖讛 讜诇驻"讝 讬讛讗 驻讬专讜砖讜 讙' 注谞讬谞讬诐 讞诇讜拽讬诐 讜讗住讬拽谞讗 讚讘转讜专讛 诪讚诇讙讬谉 讘注谞讬谉 讗' 讻讙讜谉 讗讞专讬 诪讜转 讜讗讱 讘注砖讜专 讜讻诪讜 砖讗谞讜 谞讜讛讙讬谉 讘转注谞讬转 诇讜诪专 讜讬讞诇 诪砖讛 讜驻住讜诇 诇讱 讗讘诇 诇讗 讘讘' 注谞讬谞讬诐 讜讘谞讘讬讗 诪讚诇讙讬谉 讗驻讬' 讘讘' 注谞讬谞讜转 讜讻讗谉 讜讻讗谉 讘讻讚讬 砖诇讗 讬驻住讬拽 讛转讜专讙诪谉 讜讗讬谉 诪讚诇讙讬谉 诪谞讘讬讗 诇谞讘讬讗 讚诪住转诪讗 讬砖 讘讜 讻讚讬 诇讛驻住讬拽 讛转讜专讙诪谉 讜讘谞讘讬讗 砖诇 讬"讘 诪讜转专 砖讛诐 讻砖转讬 驻专砖讬讜转 讘注诇诪讗 讜讘诇讘讚 砖诇讗 讬讚诇讙 诪住讜祝 讛住驻专 诇专讗砖讜 讚讛"诇 讻拽讜专讗 诇诪驻专注:



诪转谞讬' 讛诪驻讟讬专 讘谞讘讬讗 讛讜讗 驻讜专住 注诇 砖诪注 讜讗注"讙 讚讛讛驻讟专讛 诪讗讜讞专转 诪砖讜诐 讚讛讗 讙专讬住 诇讛 驻讜专住 注诇 砖诪注 讜诇注讘讜专 诇驻谞讬 讛转讬讘讛 讗拽讚诪讬讛 讜诇讗 拽转谞讬 讛驻讜专住 注诇 砖诪注 讛讜讗 注讜讘专 诇驻谞讬 讛转讬讘讛 讜讛讜讗 诪驻讟讬专 讘谞讘讬讗:



讜讗诐 讛讬讛 拽讟谉 讗讘讬讜 讗讜 专讘讜 注讜讘专讬谉 注诇 讬讚讜 驻讬' 讘砖讘讬诇讜 讗讘诇 讗讬谞讜 驻讜专住 讛讜讗 注爪诪讜 讜讗驻讬' 讛讙讬注 诇讞讬谞讜讱 讜讗注"讙 讚讘专讻讜转 讛谉 讚专讘谞谉 讚讗讬讛讜 驻讟讜专 讛讜讗 诇讙诪专讬 讗驻讬' 诪讚专讘谞谉 讜讻讚讻转讬讘谞讗 诇注讬诇:



拽讟谉 拽讜专讗 讜诪转专讙诐 诪讛 讟注诐 讗讘讬讜 讗讜 专讘讜 注讜讘专讬谉 注诇 讬讚讜 诇驻讬 砖讛拽讟谉 拽讜专讗 讘转讜专讛 讜诪转专讙诐 讗讘诇 讗讬谞讜 驻讜专住 注诇 砖诪注 讜讗讬谞讜 注讜讘专 诇驻谞讬 讛转讬讘讛 讜讗讬谞讜 谞讜砖讗 讗转 讻驻讬讜 讜砖诪注讬' 诪讬谞讛 讚讚讜拽讗 拽讟谉 讗讘诇 讙讚讜诇 砖讛讙讬注 诇讻诇诇 砖谞讬诐 注讜讘专 诇驻谞讬 讛转讬讘讛 诪讬讛讜 讚讜拽讗 讘讗拽专讗讬 砖诇讗 讘诪谞讬谉 砖诇谞讜 讗讘诇 讗讬谉 诪诪谞讬谉 讗讜转讜 诇注讘讜专 诇驻谞讬 讛转讬讘讛 讜讗讬谞讜 谞讜砖讗 讗转 讻驻讬讜 转讚讬专 注讚 砖转诪诇讗 讝拽谞讜 讻讚转谞讬讗 讘驻"拽 讚讞讜诇讬谉 谞转诪诇讗 讝拽谞讜 专讗讜讬 诇注砖讜转 砖"爪 讜注讜讘专 诇驻谞讬 讛转讬讘讛 讜诇讬砖讗 讗转 讻驻讬讜 讜讻讚驻专砖"讬 讛转诐 讜讻谉 讗转讛 讗讜诪专 讘注谞讬谉 谞砖讬讗讜转 讻驻讬诐 讚讘注讬' 讛转诐 砖讬转诪诇讗 讝拽谞讜 诇诪谞讜转讜 讘讻讱 讚讻讱 拽讘注 讗讘诇 诇注转讬诐 谞讜砖讗 讗转 讻驻讬讜 讻讬讜谉 砖讛讜讗 讙讚讜诇 讜诇讗驻讜拽讬 拽讟谉 讜讗驻讬' 讚专讱 注专讗讬 谞诪讬 诇讗 讜讗讻转讬 讗讬讻讗 诇诪讬讚拽 诪讛讗 讚讗诪专讬' 讘诪住' 住讜讻讛 拽讟谉 讛讬讜讚注 诇讬砖讗 讗转 讻驻讬讜 讞讜诇拽讬谉 诇讜 转专讜诪讛 讘讘讬转 讛讙专谞讜转 讗诇诪讗 拽讟谉 谞讜砖讗 讗转 讻驻讬讜 讜诇驻讬' 讞讜诇拽讬谉 诇讜 转专讜诪讛 讜专砖"讬 讝"诇 驻讬' 砖诐 讚诇讗讜 拽讟谉 诪诪砖 讘砖谞讬诐 拽讗诪专 讗诇讗 砖讛讜讗 谞专讗讛 讻拽讟谉 讜讗讬谉 讗谞讜 讬讜讚注讬诐 讗诐 讛讜讗 讙讚讜诇 讘砖谞讬诐 讗讬 诇讗讜 砖讛讜讗 谞讜砖讗 讗转 讻驻讬讜 讘讬讚讜注 砖讛讜讗 讙讚讜诇 砖讗诇诪诇讗 讻谉 诇讗 讛讬讛 谞讜砖讗 讗转 讻驻讬讜 讻讚转谞谉 讛讻讗 讜讻讬讜谉 砖讻谉 讞讜诇拽讬谉 诇讜 转专讜诪讛 讘讞讝拽转 讙讚讜诇 讜诇讗 谞讛讬专讗 讚讛转诐 讚拽转谞讬 讻诪讛 注谞讬谞讬谉 讘讛讛讬讗 诪转谞讬' 讘拽讟谉 诪诪砖 谞讬谞讛讜 讗讘诇 讛谞讻讜谉 讚讛转诐 诇讗 拽转谞讬 拽讟谉 讛谞讜砖讗 讗转 讻驻讬讜 讗诇讗 拽讟谉 讛讬讜讚注 诇讬砖讗 讗转 讻驻讬讜 砖诪讘住诐 讗转 讗讞讬讜 讛讻讛谞讬诐 讘拽讜诇 讜诇驻讬讻讱 讞讜诇拽讬谉 诇讜 转专讜诪讛 讜讻谉 讗诪专讬' 诇注谞讬谉 诪砖讜专专讬诐 讜诇讗 注讜诇讬诐 诇讚讜讻谉 讗诇讗 专讗砖讬讛诐 讘讬谉 专讙诇讬 讛诇讜讬诐 讜讛讬讜 拽讜专讬谉 讗讜转谉 住讜注讚讬 讛诇讜讬诐 讻诇讜' 砖住讜诪讻讬谉 拽讜诇诐 讜讗诪专讬 诇讛 爪讜注专讬 讛诇讜讬诐 讻诇讜' 拽讟谞讬 讛诇讜讬诐 讜讻讚驻专讬砖 讛转诐 讘住"讚. 讛讬诇讻讱 诪砖讛讙讬注 诪讘住诐 注诐 讗讞讬讜 讘拽讜诇 讻讬 讛讛讬讗 讚住讜讻讛 讜讻砖讛讜讗 讙讚讜诇 注讜诇讛 诇讚讜讻谉 讚专讱 讗拽专讗讬:



驻讜讞讞 驻讜专住 注诇 砖诪注 讜诪转专讙诐 驻讬' 驻讜讞讞 砖讘讙讚讬讜 拽专讜注讬' 讻讚诪转专讙诪讬' 注专讜诐 讜讬讞祝 驻讜讞讞 讜讗诪专讬' 谞诪讬 讛转诐 讘讬专讜砖诇诪讬 注诇 诪讬 砖转讻驻讜讛讜 讗讘诇讬讜 注讚 砖拽专注 诪诇驻谞讬讜 讜诪诇讗讞专讬讜 谞注砖讛 讻驻讜讞讞 讜诪"砖 讘诪砖谞转讬' 砖驻讜专住 注诇 砖诪注 讚专讱 注专讗讬 讻砖讗讬谉 砖诐 讗讞专 讗诇讗 讛讜讗 诇驻讬 砖讘诪拽讜诪讜 讛讜讗 注讜诪讚 讜驻讜专住 讜讻谉 诪转专讙诐 讚诇讗讜 诪讬诇转讗 讚拽讘讬注讜转讗 讛讜讗 讻讜诇讬讛 讛讗讬 讚谞砖讙讞 讘讬讛 诇讘讝讬讜谞讬 讗讘诇 讗讬谞讜 注讜讘专 诇驻谞讬 讛转讬讘讛 讜讗讬谞讜 驻讜专住 讗转 讻驻讬讜:



住讜诪讗 驻讜专住 注诇 砖诪注 讜诪转专讙诐 讜讙"讻 注讜讘专 诇驻谞讬 讛转讬讘讛 讜谞拽讟 驻讜专住 注诇 砖诪注 诇讗驻讜拽讬 诪讚专' 讬讛讜讚讛 讚驻诇讬讙 注诇讛:



专讘讬 讬讛讜讚讛 讗讜诪专 讻诇 砖诇讗 专讗讛 诪讗讜专讜转 诪讬诪讬讜 诇讗 讬驻专讜住 注诇 砖诪注 拽"诇 讚砖"诪 讚讚讜拽讗 住讜诪讗 诪注讬拽专讗 驻讜住诇 专' 讬讛讜讚讛 讗讘诇 驻拽讞 讜谞住转诐 讻砖专 诇讙诪专讬 讜讞讬讬讘 讘诪爪讜讜转 讜驻讜专住 注诇 砖诪注 讜讗驻讬' 讘住讜诪讗 诪注讬拽专讗 谞诪讬 诇讗 驻住诇 讗诇讗 诇驻专讜住 注诇 砖诪注 诪砖讜诐 砖诇讗 谞讛谞讛 诪谉 讛讗讜专讛 讻讚讗讬转讗 讘讙诪' 讛讗 讘砖讗专 诪爪讜讜转 讚诇讗 砖讬讬讱 诇诪讬' 讛讻讬 讛专讬 讛讜讗 讻驻拽讞 讙诪讜专 诪诪讗讬 讚讗诪讜专 诇讬讛 专讘谞谉 诇专' 讬讛讜讚讛 讜诪讗讬 讚诪讛讚专 诇讛讜 讚讛讻讗 讘讛谞讗讛 转诇讬讗 讜专讘谞谉 讗讬转 诇讛讜 讛谞讗讛 诪讚专' 讬讜住讬 讜诇讗 拽讗诪专 讚讟注诐 讚讛转诐 诪砖讜诐 讚讻诇 砖诇讗 专讗讛 诪讗讜专讜转 诪讬诪讬讜 驻讟讜专 诪谉 讛诪爪讜讛 讜谞拽讟 讛讗讬 讟注诪讗 讚诇诪讗 讘砖讗专 诪爪讜讜转 讞讬讜讘讬 诪讞讬讬讘 讜诪讬讬转讬 诇讛 诪拽专讗 讚讻转讬讘 讗诇讛 讛诪爪讜转 讜讛诪砖驻讟讬诐 讻诇 砖讬砖谞讜 讘诪砖驻讟讬诐 讬砖谞讜 讘诪爪讜讜转 讜诪谞讗 转讬诪专讗 讚讗驻讬' 讻驻拽讞 讜谞住转诐 讚讜讗诪专讬谞谉 讗诪专 专讘 讬讜住祝 诪专讬砖 讛讜讛 讗诪讬谞讗 诪"讚 诇讬 讛诇讻讛 讻专' 讬讛讜讚讛 注讘讬讚谞讗 讬讜诪讗 讟讘讗 诇专讘谞谉 讚诇讗 诪驻拽讬讚谞讗 讜注讘讬讚谞讗 讜专讘 讬讜住祝 驻拽讞 讜谞住转诪讛 讛讬讛 注"讬 诪注砖讛 讚诇讗 诪爪讬 拽讬讬诪讬 讘谞驻砖讬讛 讚诇讗 诇讗住转讻讜诇讬 讘专 诪讚' 讗诪讜转 专讬住' 讻讚讗讬转讗 讘讛讙讚讛 讜讛谞讻讜谉 讚诇专' 讬讛讜讚讛 讜讚讗讬 讗驻讬' 驻拽讞 讜谞住转诪讛 驻讟讜专 诪讻诇 讛诪爪讜讜转 诪谉 讛转讜专讛 讗诇讗 砖讞讻诪讬诐 讞讬讬讘讜讛讜 讘诪爪讜转 诇驻讬 砖诇讗 讬讛讗 讻讙讜讬 讚讘砖诇诪讗 谞砖讬诐 驻讟讜专讜转 诪诪爪讜讜转 注砖讛 砖讛讝诪谉 讙专诪讗 讜诇讗 讞讬讬讘讜诐 诪讚专讘谞谉 诪砖讜诐 讚讛讗 讗讬转谞讛讜 讘砖讗专 诪爪讜讜转 砖诇讗 讛讝诪谉 讙专诪讗 讗讘诇 讝讛 砖驻讟讜专 诪讻讜诇诐 讗诐 讛谞讬讞讜讛讜 讞讻诪讬诐 讘驻讟讜专讜 讛讜讬 讻讙讜讬 讜诇驻讬' 驻拽讞 讜谞住转诪讛 砖讻讘专 谞讛谞讛 诪谉 讛讗讜专 驻讜专住 注诇 砖诪注 讚讛讗 诪讬讞讬讬讘 诪讚专讘谞谉 讜讗转讬 诪讚专讘谞谉 讜诪驻讬拽 诪讚讘专讻讜转 砖诇 拽"砖 讚专讘谞谉 讗讘诇 住讜诪讗 诪注讬拽专讜 讻讬讜谉 砖诇讗 谞讛谞讛 诪谉 讛讗讜专讛 讗讬谞讜 专讗讜讬 诇讘专讱 注诇讬讜 讜诇讛讜爪讬讗 讗讞专讬诐 讛讗 讘砖讗专 诪爪讜转 诪讞讬讬讘 诪讚专讘谞谉 诪讬讛转 讜讻谉 注讬拽专 讜谞讻讜谉. 讜讬"讗 砖讗祝 讘砖讗专 诪爪讜讜转 讛讜讗 驻讜讟专 诇住讜诪讗 诪注讬拽专讜 讜讗驻讬' 诪讚专讘谞谉 讻讬讜谉 砖诇讗 讛讬讛 专讗讜讬 诇注讜诇诐 诇讘讗 讘讻诇诇 讞讬讜讘 讜讘驻拽讞 讜谞住转诪' 讛讜讗 讚讞讬讜讘 诪讚专讘谞谉 诇驻讬 砖讻讘专 讘讗 诇讻诇诇 诪爪讜讜转 讻砖讛讜讗 驻拽讞 讜讗驻讬' 谞住转诪讛 讻砖讛讜讗 拽讟谉 专讗讜讬 讛讬讛 诇讘讗 讘讻诇诇 讞讬讜讘 讜讛讗 讚拽转谞讬 讛讻讗 诇讗 讬驻专讜住 注诇 砖诪注 诇讗讜 讚讜拽讗 讗诇讗 讛"讛 讚诪讬驻讟专 诪砖讗专 诪爪讜讜转 讜讗驻讬' 诪讚专讘谞谉 讜讝讜 砖讬讟转 讛转讜住' 讜讘讬专讜砖' 讛讜拽砖讛 诇讛诐 诪讛 砖讛拽砖讬谞讜 讜转讬专爪讜 讘注讜诪讚 讘讘讬转 讗驻诇 讛讗 诪转谞讬转讗 讻诇讜' 讘驻拽讞 讙讚讜诇 砖讞讬讬讘 讘讻诇 讛诪爪讜讜转 讗诇讗 砖诇讗 谞讛谞讛 诇注讜诇诐 诪谉 讛讗讜专讛 讜诇讚讘专讬讛诐 讛讗 讚讗诪专讬' 讘讙诪' 讚讬诇谉 讚专' 讬讜住讬 驻诇讬讙 讗讚专"讬 诇诪讬诪专讗 砖讛住讜诪讗 讬讛谞讛 诪谉 讛讗讜专讛 诪诪注砖讛 砖诇 讗讜转讜 讛住讜诪讗 讚讗诇诪讗 专' 讬讛讜讚讛 讘住讜诪讗 讙诪讜专 诪注讬拽专讜 诪讬讬专讬 讬"诇 讚诇讚讜讙诪讗 谞拽讟讬' 砖讗祝 讛住讜诪讗 讙诪讜专 谞讛谞讛 诪谉 讛讗讜专讛 注"讬 讘谞讬 讗讚诐 讛谞讛谞讬诐 诪诪谞讛 讜讛"讛 诇注讜诪讚 讘讘讬转 讗驻诇 讜诪砖讜诐 讚诇专讘谞谉 住讜诪讗 讙诪讜专 讞讬讬讘 讘砖讗专 诪爪讜讜转 讘注讜诪讚 讘讘讬转 讗驻诇 讜讗诇讜 讛讬讛 讟注诪讜 砖诇 专' 讬讛讜讚讛 谞讻讜谉 讘注讜诪讚 讘讘讬转 讗驻诇 诇驻讟专讜 诪讘专讻讛 讝讜 讗注"驻 砖讞讬讬讘 讘砖讗专 诪爪讜讜转 讗祝 诇专讘谞谉 讛讬讛 诇讛诐 诇驻讟讜专 住讜诪讗 讙诪讜专 诪讘专讻讛 讝讜 讗注"驻 砖讞讬讬讘 讘讻诇 讛诪爪讜讜转 诇讚讘专讬讛诐 讛讜爪专讻讜 诇讜诪专 砖讗祝 讛住讜诪讗 谞讛谞讛 讜诇驻讬' 讗诪专讜 讘讜 砖驻讜专住 注诇 砖诪注 讜诇诪讚谞讜 讘讬专讜砖' 讚诪转谞讬' 讚讜拽讗 谞拽讟 诇讗 讬驻专讜住 注诇 砖诪注 讚讗诇讜 讘砖讗专 诪爪讜讜转 讞讬讬讘 讚驻拽讞 讙诪讜专 讛讜讗 讜讗讬驻砖专 讛讬讛 诇讜 诇讜诪专 讚专' 讬讛讜讚讛 诇讚讘专讬讛诐 讚专讘谞谉 拽讗诪专 诇讛讜 讜讬驻讟专讜 诪讬讛转 讚诇讗 讬驻专讜住 注诇 砖诪注 讻讬讜谉 砖讛讜讗 诪转讛谞讛 诪谉 讛讗讜专讛 讜专讘谞谉 讗讛讚专讜 诇讬讛 讚讛讗 谞讛谞讛 讻讚专' 讬讜住讬 讗讘诇 诇专' 讬讛讜讚讛 讗祝 诪讻诇 讛诪爪讜讜转 讛讜讗 驻讟讜专 讗诇讗 讚讻诇 讻讛"讙 讛讬讛 诪驻专砖 诇讛 讘讙诪' 讻讚诪驻专砖 讘砖讗专 讚讜讻转讬 讜诇驻讬' 讗讬谉 诇谞讜 讗诇讗 诪讛 砖驻讬专砖讜 专讝"诇:



讙诪专讗 诪"讟 诪驻讟讬专 驻讜专住 注诇 砖诪注 专讘 驻驻讗 讗诪专 诪砖讜诐 讻讘讜讚 驻讬' 砖诇讗 讬驻专讜住 诇讜诪' 讛驻讟专讛 砖讗讬谞讜 讻讘讜讚 讜诇驻讬' 转拽谞讜 诇讜 诇驻专讜住 注诇 砖诪注 讜诇注讘讜专 诇驻谞讬 讛转讬讘讛 砖讬砖 讘讛诐 讻讘讜讚:



专讘 住讬诪讗讬 讗诪专 诪砖讜诐 讗讬谞爪讜讬讬 讻诇讜' 砖诇讗 讬专讬讘 注诐 砖"爪 砖讛讜讗 谞讜讟诇 砖讻专 讜讝讛 诪驻讟讬专 讜讗诪专讬' 讗讬讻讗 讘讬谞讬讬讛讜 讛讬讻讗 讚注讘讬讚 砖"爪 讘讞谞诐 诪砖讜诐 讗谞爪讜讬讬 诇讬讻讗 诪砖讜诐 讻讘讜讚 讗讬讻讗:





讛诪讗讬专讬

讜讘谞讘讬讗 讜讻讜' 讜讛讜讗 砖讛讬讜 专讙讬诇讬谉 讙"讻 诇转专讙诐 讘谞讘讬讗讬诐 讜讗诪专 砖专砖讗讬 讛诪驻讟讬专 诇拽专讜转 砖诇砖讛 讻讗讞讚 讜讬转专讙诐 讛诪转专讙诐 讻讗讞讚 砖讗讬谉 讛讟注讜转 诪爪讜讬讛 讻诇 讻讱 讘拽专讬讗转 砖诇砖讛 讜讗诐 讬讗专注 砖讬讟注讛 讗讬谉 讗谞讜 拽驻讚讬诐 注诇 讻讱 讜诪"诪 讘讬转专 诪砖诇砖讛 诇讗 讬注砖讛 砖讛讟注讜转 诪爪讜讬讛 讘讻讱 讜讗诐 讛讬讜 砖诇砖转谉 砖诇砖 驻专砖讬讜转 砖讻诇 讗讞讚 讛讜讗 驻专砖讛 讘驻谞讬 注爪诪讛 讻讙讜谉 讻讛 讗诪专 讬讬' 讞谞诐 讜讙讜诪专 讜诪爪专讬诐 讬专讚 注诪讬 讘专讗砖讜谞讛 讜讙讜' 讜注转讛 诪讛 诇讬 驻讛 谞讗诐 讬讬' 讜讙讜诪专 拽讜专讬谉 讜诪转专讙诪讬谉 讗讞讚 讗讞讚 讛讜讗讬诇 讜讻诇 讗讞讚 注谞讬谉 诪讬讜讞讚 讘驻谞讬 注爪诪讜 拽专讜讘 讛讜讗 诇讟注讜转 讘讻讱 诪讚诇讙讬谉 讘谞讘讬讗 驻讬' 诪驻专砖讛 诇驻专砖讛 讗讞专转 专讞讜拽讛 讛讬诪谞讛 讜诇讗 讘转讜专讛 砖讞讜砖砖讬谉 诇讟注讜转 讜诪"诪 驻讬' 讘讙诪' 砖讗祝 讛转讜专讛 诪讚诇讙讬谉 讘讛 讘注谞讬谉 讗讞讚 讻讙讜谉 讗讞专讬 诪讜转 讜讗讱 讘注砖讜专 砖讛讻诇 诪注谞讬谉 讛讬讜诐 讜讻诪讜 砖讗谞讜 谞讜讛讙讬谉 讘转注谞讬讜转 诪讜讬讞诇 诪砖讛 诇驻住诇 诇讱 讗讘诇 讘谞讘讬讗 诪讚诇讙讬谉 讗驻讬诇讜 诪注谞讬谉 诇注谞讬谉 注讚 讻诪讛 讛讜讗 诪讚诇讙 驻讬' 讛谉 讘转讜专讛 讘注谞讬谉 讗讞讚 讛谉 讘谞讘讬讗 讘砖谞讬 注谞讬讬谞讬诐 注讚 讻讚讬 砖诇讗 讬驻住讬拽 讛转讜专讙诪谉 专讜爪讛 诇讜诪专 砖转讛讗 讙诇讬诇转讜 讘诪拽讜诐 砖专讜爪讛 诇讚诇讙 拽专讜讘讛 讻诇 讻讱 砖讬讙讬注 讛讜讗 讘讙诇讬诇转讜 诇诪拽讜诐 砖专讜爪讛 诇讚诇讙 讘讜 拽讜讚诐 砖讬砖诇讬诐 讛转讜专讙诪谉 讗转 讛转专讙讜诐 讗讘诇 讬转专 注诇 讻谉 讗住讜专 砖诇讗 讬注诪讚讜 讛爪讘讜专 讘砖转讬拽讛 驻讬' 讘讙诪' 砖讗祝 讘讻讚讬 砖讬注讜专 讝讛 讗讬谉 诪讚诇讙讬谉 诪谞讘讬讗 诇谞讘讬讗 讜讘谞讘讬讗 砖诇 转专讬 注砖专 讛讜讗讬诇 讜讻住驻专 讗讞讚 讛讜讗 讞砖讜讘 诪讚诇讙讬谉 讜讘诇讘讚 砖诇讗 讬讚诇讙 诪住讜祝 讛住驻专 诇转讞诇转讜 专"诇 砖诇讗 讬讚诇讙 诇诪驻专注 讻诇讜诪专 砖诇讗 讬砖讜讘 讘讚诇讜讙讜 诇讗讞讜专讬讜:



讝讛讜 讘讬讗讜专 讛诪砖谞讛 注诐 诪讛 砖谞转讞讚砖 注诇讬讛 讘讙诪专讗 讜讻讜诇讛 讻诪讜 砖讻转讘谞讜 讛诇讻讛 讛讬讗:



讜讬砖 砖讜讗诇讬谉 讘讛 诪讛 砖讗谞讜 谞讜讛讙讬谉 诇讚诇讙 诪谞讘讬讗 诇谞讘讬讗 讘砖讘转 砖诇 讞转讜谞讛 讜讛讜讗 砖讗讜诪专 砖讜砖 讗砖讬砖 讜诪讚诇讙讬谉 诪诪谞讛 诇讛驻讟专讛 砖诇 讬讜诐 讜讗注"驻 砖讗讬谞讛 讘讗讜转讜 谞讘讬讗 注讚 砖诪转讜讱 讻讱 驻讬专砖讜 讗讞专讜谞讬 讛专讘谞讬诐 砖诇讗 谞讗诪专 讚诇讜讙 诪谞讘讬讗 诇谞讘讬讗 讗诇讗 讻砖诪讚诇讙 诇爪讜专讱 讻讙讜谉 砖爪专讬讱 诇讛砖诇讬诐 讻"讗 驻住讜拽讬诐 讜谞讙诪专 讛住驻专 讘诪讛 砖讛转讞讬诇 讜专讜爪讛 诇讛砖诇讬诪讜 讘谞讘讬讗 讗讞专 讗讘诇 诪讻讬讜谉 砖讗讬谞讜 注讜砖讛 讻谉 诇爪讜专讱 讗诇讗 诇讝诪专 讘注诇诪讗 专砖讗讬 讜诪"诪 诪谞讛讙 住驻专讚 砖讗讬谉 讻讜诇诇讬诐 砖讜砖 讗砖讬砖 注诐 讛讛驻讟专讛 讗诇讗 诪讘专讱 诇驻谞讬讛 讜诪驻讟讬专 讘注谞讬谞讜 砖诇 讬讜诐 讜诪砖诇讬诐 讘专讻讜转讬讛 砖诇 讗讞专讬讛 讜讗讞"讻 讗讜诪专 砖讜砖 讗砖讬砖 讘诇讗 讘专讻讛 讜讛讜讗 诪谞讛讙 谞讗讛:



讛诪砖谞讛 讛讞诪讬砖讬转 讛诪驻讟讬专 讘谞讘讬讗 讜讻讜' 讻讜讜谞转 讛诪砖谞讛 讘注谞讬谉 讛讞诇拽 讛专讘讬注讬 诇讘讗专 讚讘专讬诐 讛谞注砖讬诐 讘爪讘讜专 注诇 讬讚讬 诪讬 讛诐 谞注砖讬诐 讜讗诪专 砖讛诪驻讟讬专 讘谞讘讬讗 专"诇 讗讜转讜 砖专讙讬诇 诇讛驻讟讬专 讘谞讘讬讗 讜诪讝诪讬谉 注爪诪讜 诇讻讱 讜讗注"驻 砖讗讬谞讜 讻讘讜讚 讗爪诇讜 讗祝 讗谞讜 谞讜转谞讬谉 诇讜 讻讘讜讚 诇讛讬讜转 讛讜讗 驻讜专住 注诇 砖诪注 注诇 讗讞讚 诪谉 讛讚专讻讬诐 砖驻专砖谞讜讛讜 诇诪注诇讛 讜注讜讘专 诇驻谞讬 讛转讬讘讛 讘讬讜诐 砖讗讬谉 讘讜 讛驻讟专讛 讜讗诐 讛讜讗 拽讟谉 讜讗讬谞讜 专讗讜讬 诇讛讜爪讬讗 讗转 讛专讘讬诐 讘驻专讬住转 砖诪注 讜转驻诇讛 讗讘讬讜 讗讜 专讘讜 谞讜讞诇讬谉 讻讘讜讚讜 讘诪拽讜诪讜 拽讟谉 拽讜专讗 讘转讜专讛 砖讗讬谉 讛讻讜讜谞讛 讗诇讗 诇讛砖诪讬注 诇注诐 讜讗讬谉 讝讜 诪爪讜讛 讙诪讜专讛 讻砖讗专 诪爪讜转 砖谞讗诪专 讘讛 讻诇 砖讗讬谞讜 诪讞讜讬讘 讜讻讜' 讜讗注"驻 砖讛讜讗 诪讘专讱 讛专讬 诪"诪 讬砖 诇讜 砖讬讬讻讜转 讘转诇诪讜讚 转讜专讛 注讚 砖讗讞专讬诐 诪爪讜讜讬谉 诇诇诪讚讜 讜讻诇 砖讻谉 砖讛拽讟谉 专砖讗讬 诇转专讙诐 讗讘诇 讗讬谞讜 驻讜专住 注诇 砖诪注 讜讗讬谞讜 注讜讘专 诇驻谞讬 讛转讬讘讛 讜讘转诇诪讜讚 讛诪注专讘 讗诪专讜 砖讗讬谞讜 驻讜专住 讗讗"讻 讛讘讬讗 砖转讬 砖注专讜转 讛讗 讛讘讬讗 砖转讬 砖注专讜转 驻讜专住 讗注"驻 砖讛讜讗 拽讟谉 讗讘诇 讗讬谞讜 注讜讘专 诇驻谞讬 讛转讬讘讛 讗注"驻 砖讛讘讬讗 砖转讬 砖注专讜转 注讚 砖讬专讗讛 讻讙讚讜诇 专"诇 砖讬讛讬讛 讙讚讜诇 讜讘专 诪爪讜讛 讛讗 讻诇 砖谞专讗讛 讻讙讚讜诇 注讜讘专 讗注"驻 砖诇讗 谞转诪诇讗 讝拽谞讜 讜诪讛 砖讗诪专讜 讘诪住' 讞讜诇讬谉 讻"讚 讘' 砖讗讬谉 诪诪谞讬谉 砖诇讬讞 爪讘讜专 讗讗"讻 谞转诪诇讗 讝拽谞讜 驻讬专讜砖讜 诇讛讬讜转讜 砖诇讬讞 爪讘讜专 拽讘讜注 讗讘诇 讝讜 砖讘讻讗谉 注谞讬讬谞讛 讘讗拽专讗讬 讘注诇诪讗 诪"诪 讙讚讜诇讬 讛诪驻专砖讬诐 讻转讘讜 砖注谞讬谉 谞专讗讛 讻讙讚讜诇 讜谞转诪诇讗 讝拽谞讜 砖讬注讜专 讗讞讚 讛讜讗:



讜讗讬谞讜 谞讜砖讗 讗转 讻驻讬讜 讗诐 讛讜讗 讻讛谉 讜诪"砖 讘诪住讻转 住讜讻讛 诪"讘 讗' 讘拽讟谉 砖讗诐 讬讜讚注 诇驻专讜住 讗转 讻驻讬讜 讞讜诇拽讬谉 诇讜 转专讜诪讛 讘讘讬转 讛讙专谞讜转 讗诇诪讗 砖讛讜讗 谞讜砖讗 讗转 讻驻讬讜 驻讬专讜砖讜 砖讛讜讗 谞讘诇注 注诐 砖讗专 讛讻讛谞讬诐 讜诪讬讟驻诇 注诪讛诐 诇讬砖讗 讻驻讬讜 注诪讛诐 讗讜 砖诪讗 讬讜讚注 诇驻专讜住 讻驻讬讜 讛讜讗 诪爪讚 砖诪讞谞讻讬谉 讗讜转讜 诇讻讱 砖讬讛讗 讘拽讬 讘驻专讬住讛 诇砖注转讜 驻讜讞讞 讬砖 砖驻讬专砖讜 讬讞祝 注讚 砖讻诇 砖讜拽讬讜 诪讙讜诇讬谉 注讚 讻专注讬讜 诪诪讛 砖转专讙诐 讬讜谞转谉 讻讗砖专 讛诇讱 注讘讚讬 讬砖注讬讛讜 注专讜诐 讜讬讞祝 注专讟诇讗讬 讜驻讞讞 讜讗讬谉 讛讚讘专讬诐 谞专讗讬谉 砖讛专讬 讗诪专讜 讛注讜讘专 诇驻谞讬 讛转讬讘讛 讘住谞讚诇 讗祝 讘讬讞祝 诇讗 讬注讘讜专 讛讗 讘砖讗专 讘谞讬 讗讚诐 诇讗 讜诪转讜讱 讻讱 驻讬专砖讜 讙讚讜诇讬 讛驻讜住拽讬诐 砖讘讙讚讬讜 拽专讜注讬诐 注讚 砖谞驻诇讜 诪讻转讬驻讬讜 讜谞砖讗专讜 讻转讬驻讬讜 诪讙讜诇讬谉 讜讘诪住' 住讜驻专讬诐 讗诪专讜 砖讻专注讬讜 诪讙讜诇讬谉 讜讬砖 讙讜专住讬谉 砖诐 砖讝专讜注讜转讬讜 谞专讗讬谉:



驻讜专住 注诇 砖诪注 砖讗讬谉 讘驻专讬住讛 爪讘讜专 讻诇 讻讱 砖谞讞讜砖 诇讻讘讜讚 爪讘讜专 讜讻谉 诪转专讙诐 砖讗讬谉 诇讞讜砖 讘转专讙讜诐 诇讻讘讜讚 爪讘讜专 讗讘诇 讗讬谞讜 注讜讘专 诇驻谞讬 讛转讬讘讛 讜诇讗 拽讜专讗 讘转讜专讛 讜诇讗 谞讜砖讗 讗转 讻驻讬讜 砖讗讬谉 注谞讬讬谞讬诐 讗诇讜 讗诇讗 讘专讜讘 爪讘讜专 讜讗讬谉 讻讘讜讚 诇爪讘讜专 讘讻讱 讜驻讬' 讘讙诪' 砖讗驻讬' 讛讬讛 驻讜讞讞 讝讛 拽讟谉 诇讗 讬拽专讗 讘转讜专讛:



住讜诪讗 驻讜专住 注诇 砖诪注 讗注"驻 砖讛讜讗 讗讜诪专 讬讜爪专 讛诪讗讜专讜转 讜讛讜讗 讗讬谞讜 谞讛谞讛 诪讛诐 驻讬' 讘讙诪' 砖讛讜讗 谞讛谞讛 诪讛诐 注诇 讬讚讬 讗讞专讬诐 砖专讜讗讬谉 讗讜转讜 讟讜注讛 讜诪诇诪讚讬谉 讗讜转讜 讜讻谉 诪转专讙诐 砖讛专讬 注诇 驻讛 讛讜讗 谞讗诪专 讜讗驻讬诇讜 诇讚注转 讛讗讜诪专 砖讛住讜诪讗 驻讟讜专 诪讻诇 讛诪爪讜转 讜讻诇 诪讬 砖讗讬谞讜 诪讞讜讬讘 讗讬谞讜 诪讜爪讬讗 讛讻讗 诇讗讜 诪讜爪讬讗 讙诪讜专 讛讜讗 讗诇讗 砖诪住讚讬专 讗转 讛转驻诇讛 诇驻谞讬讛诐 讜注讜谞讬谉 注诇 讻诇 讚讘专 讜讚讘专 讜诪"诪 谞专讗讛 砖讗讬谞讜 注讜讘专 诇驻谞讬 讛转讬讘讛 讜诇讗 谞讜砖讗 讗转 讻驻讬讜 讜讻诇 砖讻谉 砖讗讬谞讜 拽讜专讗 讘转讜专讛 砖讛专讬 讚讘专讬诐 砖讘讻转讘 讗讬 讗转讛 专砖讗讬 诇讗诪专谉 注诇 驻讛 讜讬砖 诪转讬专讬谉 讘讻诇谉 讗讞专 砖诇讗 驻讬专砖 讘讛讚讬讗 讘诪砖谞转谞讜 讗讘诇 讗讬谞讜 注讜讘专 讜讻讜' 讜诪驻专砖讬诐 讚讘专讬诐 砖讘讻转讘 讗讬 讗转讛 专砖讗讬 诇讗讜诪专谉 注诇 驻讛 讚讜讜拽讗 讘诪讬 砖讗驻砖专 诇讜 讘讻转讘 讜讗讬谉 讝讛 讻诇讜诐 砖讛专讬 讘讻诇 讛转诇诪讜讚 讗诪专讜 讻讚诪转专讙诐 专讘 讬讜住祝 讜诇讗 讛讬讛 讛注谞讬谉 讗诇讗 诪驻谞讬 砖讛讬讛 住讙讬 谞讛讜专 讜诇讗 讛讬讛 讬讻讜诇 诇拽专讜讗 讚讘专讬诐 砖讘讻转讘 讜诪讙讚讜诇讬 讛诪讞讘专讬诐 讻转讘讜 砖讛讜讗 谞注砖讛 砖诇讬讞 爪讘讜专 讜专' 讬讛讜讚讛 讗讜诪专 讻诇 砖诇讗 专讗讛 讜讻讜' 讜讗讬谉 讛诇讻讛 讻讚讘专讬讜:



讝讛讜 讘讬讗讜专 讛诪砖谞讛 讜诇讗 谞转讞讚砖 注诇讬讛 讚讘专 讜讻讜诇讛 注诇 讛讚专讱 砖驻讬专砖谞讜 讛诇讻讛 讛讬讗:





转讜住驻讜转 专讬"讚 (诪讛讚讜专讛 拽诪讗)

驻讬住拽讗 讛拽讜专讗 讘转专讜讛 讻讜' 讬专讜砖诇诪讬 讘讗 讘专讬讛 讚专' 讞讬讬讗 讘专 讘讗 专' 讞讬讬讗 讘砖诐 专' 讬讜讞谞谉 讛讬' 拽讜专 讗讘转讜专讛 讜谞砖转转拽 讝讛 砖讛讬讛 注讜诪讚 转讞转讬讜 讬转讞讬诇 诪诪拽讜诐 砖讛转讞讬诇 讛专讗砖讜谉 讗讬谉 转讞诪专 诪诪拽讜诐 砖驻住拽 讛专讗砖讜谞讬诐 谞转讘专讻讜 诇讗讞专讬讛诐 讜诇讗 诇驻谞讬讛诐 讜讻转讬讘 转讜专转 讛' 转诪讬诪讛 砖转讛讗 讻讜诇讛 转诪讬诪讛: 



转谞讗讬 讘驻"讘 讙' 讚转讜住驻转讗 诪讙诇讛 讛驻讜专住 注诇 砖诪注 讜讛诪讘专讱 注诇 讛驻讬专讜转 讜注诇 讛诪爪讜讜转 诇讗 讬注谞讛 讗讞专 注爪诪讜 讗诪谉 讜讗诐 注谞讛 讛专讬 讝讛 讚专讱 讛讘讬专讜转:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 驻讜讞讞 讻讜' 讚驻讜讞讞 讛讜讗 转专讙讜诐 砖诇 注专讜诐 讻讜' 注讻"诇 讜讻"讛 讛转专讙讜诐 注专讜诐 讜讬讞祝 驻讞讞 讜讬讞祝 讻诪讜 砖讻转讘 讛专讬"祝 讜拽"诇:


讘讚"讛 讜讗讬谞讜 注讜讘专 讻讜' 讜讬"诇 讚讛转诐 讗讬讬专讬 讘转注谞讬转 爪讘讜专 讻讜' 讗诇讗 讝拽谉 讜专讙讬诇 讜诪讬 砖讟讬驻讜诇讜 诪专讜讘讛 讻讜' 讙讘讬 谞转诪诇讗 讝拽谞讜 讻讜' 讛讬讬谞讜 讘拽讘讬注讜转 讻讜' 注讻"诇 讻爪"诇 讜讗讬谉 讝讛 诪讚讜拽讚拽 讚诪"砖 讙讘讬 讬讜专讚 诇驻谞讬 讛转讬讘讛 讚讗讬讬专讬 讘转"爪 讜讙讘讬 专讗讜讬 诇讬注砖讜转 砖"爪 讛讬讬谞讜 讘拽讘讬注讜转 讜诪讚讘专讬 讛转讜住' 讚讞讜诇讬谉 讜驻' 诇讜诇讘 讛讙讝讜诇 谞专讗讛 讚注谞讬谉 讗讞讚 讛讜讗 讚砖"抓 讛拽讘讜注 讛讜讗 讛诪转驻诇诇 讘转注谞讬转 讻讜' 讜讚讜"拽:


讘讚"讛 讜讗讬谉 谞讜砖讗 讻驻讬讜 诪砖诪注 讛讗 讗诐 讛讘讬讗 讘' 砖注专讜转 讬砖讗 讻驻讬讜 讜拽砖讛 讚讘住驻"拽 讚讞讜诇讬谉 讗诪专 讚讗讬谉 谞讜砖讗 讻驻讬讜 注讚 砖讬转诪诇讗 讝拽谞讜 讜注"拽 讚诪砖诪注 住"驻 诇讜诇讘 讻讜' 讜讗驻讬诇讜 拽讟谉 诪诪砖 讜讬砖 诇讜诪专 讚讛讛讬讗 讚诇讜诇讘 讻讜' 注讻"诇 讻爪"诇:





专砖"砖

讘诪砖谞讛 讛诪驻讟讬专 讘谞讘讬讗 讻讜'. 驻专砖"讬 诪讬 砖专讙讬诇 讻讜'. 谞专讗讛 讚讛讬讛 拽"诇 讚驻专讬住转 砖诪注 讜讚讗讬 拽讜讚诐 拽讛"转 讛讬讗 讜讻诪砖"讻 讛转讜讬"讟 讜诇讬砖谞讗 讚讛诪驻讟讬专 诪砖诪注 砖讻讘专 讛驻讟讬专 诇讻谉 驻讬' 诪讬 砖专讙讬诇 讚讛讬讬谞讜 讘讬诪讬诐 砖注讘专讜 讜讛转讜讬"讟 砖讻"注 讜讻诇讜诪专 诪讬 砖注转讬讚 诇讛驻讟讬专 讻讜' 砖讞转 讻讜讜谞转讜. 讜注讬' 诇砖讜谉 讛专"谉 讜诪砖"讻 讛转讜讬"讟 诇拽诪谉 讘砖诪讜 讚讟注诐 讚讗讬谉 讻讘讜讚 诇诪驻讟讬专 讛讜讗 诪砖讜诐 讚讗讬转讗 讗驻讬诇讜 讘拽讟谉 诇讻讗讜专讛 转诪讜讛 讚讛讗 转谞谉 讘住诪讜讱 讚拽讟谉 拽讜专讗 讘转讜专讛 讗"讻 诪讗讬 讙专讬注讜转讗 讚诪驻讟讬专 讗讘诇 讛专"谉 诇砖讬讟转讜 砖讻' 砖诐 讜诇讗 砖讬讛讬讜 讻讜诇诐 拽讟谞讬诐 讗讜 专讜讘诐 讻讜':



砖诐 讜讛讜讗 谞讜砖讗 讗"讻. 注转讬讜"讟 讜讟"讗 砖谞讚讞拽讜 讘讝讛 讜诇"谞 讚诇驻讬 讚转谞谉 驻"讛 讚讘专讻讜转 讛注讜讘专 诇驻讛"转 讻讜' 讜讗"讗 砖诐 讻讛谉 讗诇讗 讛讜讗 诇"讬 讗转 讻驻讬讜 讻讜' 讜驻讬' 讛驻讜住' 讚讗诐 讬砖 讻讛谞讬诐 讗讞专讬诐 讝讜诇转讜 讗驻讬' 讛讘讟讞转讜 讻讜' 诇"讬 讗"讻 诇讛讻讬 转谞讬 讛讻讗 讜讛讜讗 讗祝 讚注讜讘专 诇驻讛"转 讻讚拽转谞讬 诪"诪 谞讜砖讗 讗"讻 讘讗诐 讛讘讟讞转讜 讻讜' 讜讘讝讛 讬转讬讬砖讘 讙"讻 拽讜砖讬讬转 讛转讜住' 讜讛驻讜住' 诪讛讗 讚讞讜诇讬谉 谞转诪诇讗 讝拽谞讜 讻讜' 讚讛讻讗 讚讜拽讗 诪砖讜诐 讚专讙讬诇 诇讛驻讟讬专 讛转讬专讜讛讜 讘讛讘讗转 讘' 砖注专讜转 诇讘讚:



砖诐 驻讜讞讞. 驻专砖"讬 砖讻专注讬讜 谞专讗讬诐 讻讜' 讛专"谉 讛拽砖讛 注诇讬讜 诪讛讗 讚诇拽诪谉 讘住谞讚诇 讗讬谞讬 注讜讘专 讗祝 讬讞祝 诇"讬 讚诪砖诪注 讚讗讞专 注讜讘专 讬讞祝 讜诇"谞 讚讬讞祝 讚讛转诐 讛讬讬谞讜 讘诇讗 住谞讚诇 讗讘诇 诪"诪 讛讜讗 诪讻讜住讛 专讙诇讬诐 讘讗谞驻讬诇讗讜转 讚讜诪讬讗 讛讗 讚诪讬讬转讬 讛专讗"砖 讘讬讜诪讗 住讬' 讻"讚 诪驻讚专"讗 驻' (诪讜) 讗祝 讬砖专讗诇 讬讞讬驻讬 专讙诇 讘讬讜讛"讻 (诇驻谞讬谞讜 诇讬转讗 砖诐) 讜讬讜讛"讻 诪讜转专 讘讗谞驻讬诇讗讜转 诇讚注转 专"驻 讜注"砖 讘讙诪专讗 (注讝) 讘讛讗 讚讬诇讬祝 讗讬住讜专 谞注讛"住 诪讬讞祝 讚拽专讗 讗讘诇 拽砖讛 讚讛讻讗 转谞讬 讚讗讬谞讜 谞讜砖讗 讗"讻 讜诇拽诪谉 讗讬转讗 诪讜诪讬谉 砖讗诪专讜 讻讜' 讜讘专讙诇讬讜 讜驻专砖"讬 诪砖讜诐 讚讞讜诇抓 诪谞注诇讬讜 讜注"讻 诪讬讬专讬 讚专讙诇讬讜 讬讞驻讬诐 诪诪砖 (注讬' 砖讜"注 住讬' 拽讻"讞 住"诇) 诇讻谉 谞"诇 讚讬讞祝 讛讜讗 专拽 讘讞诇拽 讛转讞转讜谉 讚专讙诇 讜驻讜讞讞 讛讜讗 砖讻专注讬讜 谞专讗讬诐 讜讛讬讬谞讜 讘讙讜讘讛 讛专讙诇. 讜诪讛 砖讛讘讬讗 专砖"讬 专讗讬讛 诪转专讙讜诐 注讬' 讘转讜住' 讜讘讛讙专讬"驻 讜讙诐 住讜转专 讗"注 诇诪讛 砖驻讬' 讘注专讻讬谉 住"驻 讛砖讙 讬讚 讜讟注诐 讚诪转专讙诐 讻' 讛转讜讬"讟 讘砖诐 讛专"谉 讚诇讗 讛讜讬 讞砖讬讘讜转讗 讻"讻 讚拽讟谉 诪转专讙诐 讜注诪砖"讻 诇注讬诇 讘讚"讛 讛诪驻讟讬专 讜诇砖讜谉 讛专"谉 砖讛讙讚讜诇 拽讜专讗 讘转讜专讛 讜拽讟谉 诪诪谞讜 诪转专讙诐 注诇讬讜:



转讚"讛 驻讜讞讞 (讘住讜驻讜). 讜讛"谞 诪砖诪注 讘讬专讜砖诇诪讬 住讜祝 诪讜"拽. 讻爪"诇 注讬' 讘专讬"祝 讜专讗"砖:



转讚"讛 讜讗讬谞讜 注讜讘专 诇驻讛"转. 讜讬"诇 讚讛转诐 诪讬讬专讬 讘转"爪 讻讜' 讚讗讬谉 诪讜专讬讚讬谉 讻讜'. 讛谞"诇 诇驻专砖 注驻"讚 讚讬砖 讞讬诇讜拽 讘讬谉 注讜讘专 诇驻谞讬 讛转讬讘讛 诇讬讜专讚 诇驻讛"转 讚注讜讘专 讛讬讬谞讜 讘讗拽专讗讬 讜讬讜专讚 讛讜讗 讘拽讘讬注讜转***) 讜讗"砖 讛讗 讚拽转谞讬 讛诪驻讟讬专 讻讜' 讛讜讗 注讜讘专 诇驻讛"转 讚讜讚讗讬 讗讬谉 住讘专讗 砖讬注砖讛 砖"抓 拽讘讜注 讘注讘讜专 讝讛. 讜讻谉 讛讗 讚转谞谉 讘讘专讻讜转 驻"讛 讛注讜讘专 诇驻讛"转 讜讟注讛 讚讗讬谉 讚专讱 砖"抓 拽讘讜注 诇讟注讜转 讜谞"诇 诇驻"讝 讚讚讜拽讗 转谞讬 讛转诐 讛注讜讘专 诇驻讛"转 诇"讬 讗讞专 讛讻讛谞讬诐 讗诪谉 诪驻谞讬 讛讟讬专讜祝 讜讻讜' 讗讘诇 砖"抓 拽讘讜注 诇"讞 讘讬' 诇讟讬专讜祝 讜讝讛讜 讚讬谉 讞讚砖 诇讗 砖注专讜讛讜 讛驻讜住' 讗讱 讘讞讜诇讬谉 讛注转讬拽讜 讛转讜住' 诪转谞讬转讬谉 讚讛讻讗 讜诇讗 讬讜专讚 诇驻讛"转:



转讚"讛 诪讬. 讜诇讗 讬讛讗 谞讜讛讙 讘讜 讚转 讬讛讜讚讬. 讻爪"诇:



讘讗"讚 讜讗注"讙 讚驻讬' 诇注讬诇 讚拽讟谉 讚讗讬转 讘讬讛 转专讬 诪讚专讘谞谉 讻讜'. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗"专 讗住讬 讻谞讙讚 转讜专讛. 注讬' 诪"专 驻' 转讘讗:


转讜住' 讚"讛 诪讬 砖诇讗 讜讻讜' 讗讘诇 诪讚专讘谞谉 诪讬讛讗 讞讬讬讘. 注讬' 专"讛 讚祝 诇讙 注"讗 转讚"讛 讛讗 专' 讬讛讜讚讛:


讘讗"讚 讗驻"讛 住讜诪讗 砖讬砖 讘讜 转专讬 诪讚专讘谞谉. 注讬' 诇注讬诇 讚祝 讬讟 注"讘 转讜住' 讚"讛 讜专' 讬讛讜讚讛:





驻谞讬 讬讛讜砖注

讘转讜住' 讘讚"讛 讻讜' 砖诇讗 专讗讛 诪讗讜专讜转 拽砖讛 讚讛讗 专' 讬讛讜讚讛 讜讻讜' 注住"讛. 注讬讬谉 讘诇砖讜谉 讛转讜住' 砖讬诇讛讬 专"讛 讚祝 诇"讙 讘讚"讛 讛讗 专"讬 砖讻转讘讜 砖诐 讘讗专讬讻讜转 讘注谞讬谉 讛讘专讻讛 砖讗讬谞讛 爪专讬讻讛 讜诪砖"讛 讛讜爪专讻讜 讻讗谉 诇驻' 讘转讞讬诇转 讚讘专讬讛诐 讘注"讗 讜注讬讬谉 讘讞讬讚讜砖讬谞讜 砖讬诇讛讬 专"讛 砖讛讗专讻转讬 讙"讻 讘讝讛:





砖注专讬 转讜专转 讘讘诇

(讻讚 讗 诪砖谞讛) 住讜诪讗 驻讜专住 讗转 砖诪注 讜诪转专讙诐.鈥斪曌撟欁� 住讜诪讗 讘拽专讬讗转 讛转讜专讛 讜诇注讘讜专 诇驻谞讬 讛转讬讘讛 讜谞砖讬讗转 讻驻讬诐 诇讗 砖谞讬谞讜 讻讗谉 诇驻讬 谞讜住讞 砖诇谞讜 讜住讚专 讛诪砖谞讛 砖讘讬专讜砖诇诪讬. 讜讻转讘 讘讟讜专 讗"讞 住讬' 谞讙 砖讗讬谉 住讜诪讗 拽讜专讗 讘转讜专讛 砖讗讬谉 诇拽专讜转 讘转讜专讛 注"驻, 讗讘诇 讛讜讗 注讜讘专 诇驻谞讬 讛转讬讘讛. 讗讘诇 讛讘"讬 砖诐 讻转讘 讘砖诐 专讘讬谞讜 讬专讜讞诐, 砖讗讬谞讜 注讜讘专 诇驻谞讬 讛转讬讘讛 诪拽"讜 讚驻讜讞讞. 讜诇注谞讬谉 谞砖讬讗转 讻驻讬诐 讻转讘, 讚讗诐 讚砖 讘注讬专讜 诪讜转专 讗驻讬' 住讜诪讗 讘砖转讬 注讬谞讬讜*注讬' 讘"讬 住讬' 拽讻讞., 讜讗诐 讗讬谞讜 讚砖 讘注讬专讜 讗驻讬' 住讜诪讗 讘注讬谉 讗讞转 讗住讜专. 讜诇驻讬 讝讛 讛讗 讚讛砖诪讬讟 讚讬谞讬诐 讗诇讜 讘诪砖谞转谞讜 诪砖讜诐 讚住讜诪讗 讗讬谉 讚讬谞讜 驻住讜拽 讘谞砖讬讗转 讻驻讬诐, 讜诪砖讜诐 讛讻讬 诇讗 转谞谉 谞诪讬 讚讬谉 拽讛"转 讜讛注讘专转讜 诇驻谞讬 讛转讬讘讛. 讗讘诇 讘诪砖谞讛 砖讘专讬"祝 讛谞讜住讞 "讗讬谞讜 注讜讘专 诇驻谞讬 讛转讬讘讛 讜讗讬谞讜 拽讜专讗 讘转讜专讛 讜讗讬谞讜 谞讜砖讗 讗转 讻驻讬讜"*[讗讘诇 注讬' 讘讛讙讛讜转 讛讘"讞 诇专讬"祝 砖诐 讜讘讚"住 讻讗谉 讛注专讛 转'.]. 讜讻谉 诪爪讬谞讜 讘诪讚' 转谞讞讜诪讗 驻' 转讜诇讚讜转 住讬' 讝: "砖谞讜 专讘讜转讬谞讜 住讜诪讗 驻讜专住 注诇 砖诪注 讜诪转专讙诐 讗讘诇 讗讬谞讜 注讜讘专 诇驻谞讬 讛转讬讘讛 讜讗讬谞讜 拽讜专讗 讘转讜专讛 讜讗讬谞讜 谞讜砖讗 讗转 讻驻讬讜"*[讜注讬' 讚讘专讬 "注抓 讬讜住祝" 讻讗谉.]. 讜诇驻讬 讝讛 谞专讗讛, 讚诪砖谞转谞讜 讘住讜诪讗 讘砖转讬 注讬谞讬讜 砖谞讜讬讛 讜讗注"驻 砖讚砖 讘注讬专讜 讗住讜专.

